Juvenes Translatores: Ir-rebbieħa tal-konkors tat-traduzzjoni tal-UE għall-iskejjel mħabbra llum Il-Kummissjoni Ewropea llum ħabbret ir-rebbieħa tal-konkors annwali tagħha tat-traduzzjoni “Juvenes Translatores”. Total ta’ 28 student tal-iskola sekondarja, wieħed minn kull Stat Membru tal-Unjoni Ewropea, se jingħata premju wara kompetizzjoni b’aktar minn 3,000 parteċipant mill-kontinent kollu. It-tradutturi se jkunu mistiedna Brussell fl-14 ta' April biex jiġbru l-premju tagħhom mill-Viċi President tal-Kummissjoni Ewropea Kristalina Georgieva. “L-awguri tiegħi lir-rebbieħa kollha tal-kompetizzjoni ta’ din is-sena, li eċċellaw f'kompetizzjoni iebsa għall-aqwa post f’pajjiżhom. Kull sena, Juvenes Translatores jagħti lill-istudenti l-opportunità li jittestjaw il-ħiliet lingwistiċi tagħhom u jippruvaw esperjenza fit-traduzzjoni, ħila siewja fl-Unjoni multilingwi tagħna." qalet il-Viċi-President Georgieva. L-istudenti kellhom jittraduċu testi li jittrattaw it-tema tal-kooperazzjoni għall-iżvilupp. It-tema ġiet magħżula sabiex timmarka l-2015, is-Sena Ewropea għall-Iżvilupp. Il-parteċipanti setgħu jagħżlu minn xi 552 kombinazzjonijiet possibbli bejn kwalunkwe żewġ lingwi mill-24 lingwa uffiċjali tal-UE. Din is-sena l-istudenti użaw 166 kombinazzjoni tal-lingwi, inkluż traduzzjoni miċ-Ċek għat-Taljan, mill-Malti għall-Olandiż, u mid-Daniż għall-Pollakk. Ir-rebbieħa kollha għażlu li jittraduċu għal-lingwa li jafu l-aktar, bħalma jagħmlu t-tradutturi tal-istituzzjonijiet tal-UE. Kuntest Il-konkors Juvenes Translatores (li bil-Latin tfisser "tradutturi żagħżagħ") ilu jiġi organizzat kull sena sa mill-2007 mid-Direttorat Ġenerali għat-Traduzzjoni tal-Kummissjoni Ewropea. L-għan huwa l-promozzjoni tat-tagħlim tal-lingwi fl-iskejjel, u li ż-żgħażagħ jingħataw idea dwar xi jfisser li tkun traduttur. Huwa miftuħ għal-istudenti ta’ 17-il-sena fl-iskejjel sekondarji (għal dawk li twieldu fl-1998, għall-kuntest ta' din is-sena) u jsir fl-istess ħin fl-iskejjel kollha magħżula fl-Unjoni Ewropea kollha, inklużi fir-reġjuni l-aktar imbegħdin. Il-konkors ispira u ħeġġeġ lil xi wħud mill-parteċipanti biex ikomplu l-lingwi tagħhom fil-livell universitarju u jsiru tradutturi. L-ismijiet tar-rebbieħa ta' din is-sena huma: Rebbieħa tal-JUVENES TRANSLATORES 2015 -2016 Il-pajjiż Ir-rebbieħ Il-parteċipanti L-isem, il-par tal-lingwi L-iskola L-għadd ta’ skejjel L-għadd ta’ studenti L-Awstrija Fiona Baumhauer, ES-DE BG Purkersdorf, Purkersdorf 18 73 Il-Belġju Margaux Cuyle, FR-NL Immaculata-instituut, De Panne 16 72 Il-Bulgarija Георги Христов, EN-BG Езикова гимназия „Д-р Петър Берон“, Кюстендил 17 75 Il-Kroazja Katarina Zornada, EN-HR Gimnazija i strukovna škola Jurja Dobrile, Pazin 11 53 Ċipru Στέφανος Μιχαηλίδης, FR-EL Λύκειο Αποστόλων Πέτρου και Παύλου, Λεμεσός 6 26 Ir-Repubblika Ċeka Miroslav Řehounek, EN-CS Gymnázium, Třinec, příspěvková organizace, Třinec 21 104 Id-Danimarka Amalie Dam Møller, EN-DA Niels Brock HHX, Kultorvet, København 13 54 L-Estonja Eva Lea Jääger, EN-ET Hugo Treffneri Gümnaasium, Tartu 6 30 Il-Finlandja Atte Kaljonen, EN-FI Puolalanmäen lukio, Turku 13 59 Franza Florian Pesce, RO-FR Lycée Notre-Dame-Saint-Joseph, Epinal 72 333 Il-Ġermanja Emily Bruns, FR-DE Coppernicus Gymnasium, Norderstedt 92 348 Il-Greċja Λήδα-Χρυσή Γανωτάκη, EN-EL Πειραματικό Γενικό Λύκειο Ηρακλείου, Ηράκλειο Κρήτης 21 95 L-Ungerija Franciska van Waarden, NL-HU Tinódi Sebestyén Gimnázium és Idegenforgalmi, Vendéglátói Szakképző Iskola, Sárvár 21 92 L-Irlanda Lauren Ní Bhaoill, EN-GA Coláiste Phobail Cholmcille, Dún na nGall 11 45 L-Italja Gabriella Grassiccia, ES-IT I.I.S. "G. Verga", Modica 72 356 Il-Latvja Justīne Ševele, EN-LV Saldus novada pašvaldības Druvas vidusskola, Saldus novads 8 37 Il-Litwanja Vytautas Petras Rudys, EN-LT Kretingos Jurgio Pabrėžos universitetinė gimnazija, Kretinga 11 51 Il-Lussemburgu Magali Sumkötter, EN-DE Athénée de Luxembourg 6 26 Malta Sarah Falzon, EN-MT Ġ.F. Abela Junior College, L-Imsida 6 29 Il-Pajjiżi l-Baxxi Eliana Jager, ES-NL Atheneum College Hageveld, Heemstede 25 95 Il-Polonja Maciej Nakoniecznik, EN-PL XXXIII Liceum Ogólnokształcące Dwujęzyczne im. Mikołaja Kopernika, Varsavja 51 229 Il-Portugall Mariana Vaz, EN-PT Quinta das Flores, Coimbra 21 92 Ir-Rumanija Roxana-Maria Chiorean, EN-RO Colegiul Național „Emil Racoviță”, Cluj-Napoca 31 152 Is-Slovakkja Zuzana Kráľová, ES-SK Gymnázium bilingválne, Žilina 13 60 Is-Slovenja Eva Malovrh, FR-SL Prva gimnazija Maribor, Maribor 8 38 Spanja Elvira Tornay Mora, EN-ES IES Trevenque, La Zubia 53 248 L-Iżvezja Oliver Knutas, ES-SV Katedralskolan, Skara 20 87 Ir-Renju Unit Harvey Scriven, FR-EN Winchester College, Winchester 73 299 Totali 736 258 Għal aktar informazzjoni: Juvenes Translatores: http://ec.europa.eu/translatores Segwi lill-Viċi-President Kristalina Georgieva fuq Twitter: @KGeorgievaEU Segwi lid-Direttorat Ġenerali għat-Traduzzjoni on Twitter: @translatores